ODGOVORI NA VPRAŠANJA

Pri pregledu smo ugotovili, da se nekateri podatki med seboj izključujejo in vas prosimo za pojasnila:

1. V vzorcu pogodbe piše (3. člen, 2. odstavek), da »Naročnik zagotovi tudi opremo v razdelilni kuhinji, izvajalec pa je dolžan zagotoviti drobni inventar«, medtem ko v razpisni dokumentaciji na strani 3, 2. odstavek, navajate, da mora ponudnik sam namestiti lastno gostinsko opremo.

***Prosimo za pojasnilo, kateri podatek je pravi.***

* V kolikor je pravilen prvi podatek, prosimo za popravek razpisne dokumentacije.
* V kolikor je pravilen drugi podatek, vas pozivamo, da objavite tloris prostora ter popis potrebne opreme oz. omogočite ogled prostorov, da ponudniki lahko (glede na velikost prostora) predvidimo obseg in ocenimo nabavno vrednost opreme.

***Odgovor in popravek:***

***Hrana se deli v razdelilni kuhinji. Naročnik zagotovi uporabo ustreznih prostorov za potrebe osebja izvajalca. Izvajalec zagotovi tudi opremo v razdelilni kuhinji ter drobni inventar (skodelice, pladnji, pribor). Podatek je v vzorcu pogodbe spremenjen.***

***Ogled prostora je možen.***

1. Ali je oprema restavracije (mize, stoli, …) last šole?

***Odgovor:***

***Miza in stoli so last šole.***

1. Ali je delitev ob dodatnem terminu ob 15:00 predvidena začasno ali skozi celotno pogodbeno obdobje?

***Odgovor:***

***Predvidena je skozi celotno pogodbeno obdobje. Predvidoma bo izdanih manj malic, ker je tudi dijakov v popoldanski izmeni manj.***

1. Vprašanja različnih ponudnikov na isto temo Obrazca št. 4.
	* Obrazec št. 4 – Ponudbeni predračun za dodatno ponudbo je sestavljen dvoumno. V začetku za vsak artikel podamo svojo ceno, sledijo pa rubrike »jogurtni napitki«, »različni pekovski izdelki« in »različne mešane solate«, ki vsebujejo po več artiklov, v stolpcu cena pa je samo ena vrstica – ali to pomeni, da pričakujete enotno ceno za vse navedene artikle pod posamezno rubriko? Pri rubriki »različne mešane solate« bomo zelo težko dali enotno ceno za veliko in malo solato, tudi pri ostalih dveh kategorijah so razlike v ceni navedenih artiklov. Prosimo, da spremenite obrazec, tako da bomo ponudniki za vsak artikel lahko vpisali svojo ceno. Glede na to, da se na koncu obrazca vrednosti artiklov seštejejo, so lahko v prednosti ponudniki, ki za vse naštete artikle ponudijo enotno ceno, ne glede na to, da bi po seštevku posameznih artiklov z različnimi cenami lahko bili drugi ponudniki ugodnejši.
	* Pri ponudbenem obrazcu št.4 se je pojavil zaplet pri vnašanju cen dodatne ponudbe in sicer:
		+ V rubriki jogurtni napitki je samo eno okence, sta pa dva artikla
		+ V rubriki pekarski izdelki je samo eno okno, so pa štirje (4) artikli
		+ V rubriki mešana solata je samo eno okence, sta pa dva artikla.
		+ Vprašanje je sledeče: Koliko cen se vpiše v posamezno okno. Skupna cena (verzija 1 v priponki) ali se vpiše cena za vsak posamezni artikel (verzija 2 v priponki).

Prav tako se mora v rubriki SKUPAJ DODATNA PONUDBA (1+2) VPISAT skupna cena.

* Vprašanje je sledeče: iz katere verzije se vpiše skupna cena, ki se doda obstoječim artiklom.

***Odgovor: Obrazec št. 4 je popravljen. Cena se izpiše za vsak artikel posebej.***

1. V razpisni dokumentaciji na strani 7 navajate, da je možno ponudbo oddati po pošti. Zanima nas, ali je možno ponudbo tudi osebno oddati v tajništvu šole na dan oddaje 21.8.2023 ali v tednu pred oddajo (16.8. – 18.8.2023).

***Odgovor:*** ***Ponudba se lahko odda tudi osebno v času uradnih ur, od pon. do pet., med 9.00 in 12.00, v tajništvu šole.***

Maribor, 16. 8. 2023